עדי סנד

עדי סנד (נולד ב-27 בינואר 1971) הוא אדריכל, פסל, צייר ואמן גרפיטי ישראלי המוכר בעיקר בזכות גרפיטי דמויות הקופסונים שיצר בתל אביב.

==ביוגרפיה==
סנד נולד בקיבוץ גבעת השלושה. בגיל 3 עברה המשפחה לפתח תקווה. בנערותו התחנך והדריך בתנועת הצופים ואת שירותו הצבאי התחיל בגרעין נח"ל לקיבוץ חצרים, שם שימש כחצרן. שירת בפלס"ר נח"ל ואף נפצע במהלך שירותו, ובהמשך שירת כמדריך ידיעת הארץ בפיקוד החטיבה. לאחר שחרורו עבד כמדריך נוער בבית ספר נווה צאלים לחינוך מיוחד, במקביל ללימודיו בבצלאל. בוגר המחלקה לארכיטקטורה בבצלאל. עסק בעיצוב נוף ובחקלאות הר מסורתית על הר איתן. מאז שנת 1999 יוצר סנד דמויות גרפיטי ברחבי תל אביב שזכו לפרסום רב. בשנים האחרונות, עם עליית חשיבותן של עבודות גרפיטי ואמנות רחוב במרחב הציבורי בעולם ובישראל, החל להציג בחללי תצוגה, מוזיאונים ובפסטיבלים בנושאי קומיקס ואמנות רחוב.

==תערוכות נבחרות==
מאז 1998 מרבה סנד להציג תערוכות יחיד וקבוצתיות המתמקדות בעיקר באמנות רחוב ופיסול. תערוכת היחיד הראשונה שהציג התקיימה בקפה-גלריה טעמון בירושלים בשנת 1998. ב-2006 הציג סנד עבודת קיר במוזיאון ינקו דאדא בעין הוד (אוצרת: רעיה זומר), שהייתה לתערוכה המוזיאלית הראשונה בה השתתף.

ב-2006 הציג עבודות פיסול בקרמיקה במסגרת הביאנלה הרביעית לקרמיקה ישראלית במוזיאון ארץ ישראל (אוצר: אדריכל דוד קנפו). ב-2008 השתתף בתערוכה הקבוצתית "פוסט פופ" (אוצר: יובל כספי) במוזיאון הישראלי לקריקטורה ולקומיקס בחולון. בספטמבר 2009 נערכה תערוכת יחיד נוספת מעבודותיו בגלריה גרוס בתל אביב ולאחר מכן הציג את התערוכה "פופ כנעני" בגלריה חנינא. באותה שנה הציג במרכז האמנויות אברונס בניו יורק במסגרת התערוכה Visual Slang - The Modern Urban Imagination.

באוגוסט 2011 הציג בביתן הלנה רובינשטיין בתערוכה "בפנים: אמנות רחוב בתל אביב" (אוצרת: טלי לניר). באוגוסט 2012 ובמאי 2013 השתתף באירועי "צבעי בסיס" לאמנות רחוב עכשווית, שהתקיימו בבסיסי צבא נטושים בסמוך לגבול הצפון. באותה שנה נערכה לסנד תערוכת יחיד בגלריה מיקה. ב-2015 הציג סנד את התערוכה המקיפה "פופ כנעני, עדי סנד עבודות מ-1999 עד 2015" במוזיאון בית אורי ורמי נחושתן, באצירת מיכאל יעקובסון. לתערוכה התלווה ספר-קטלוג (ובו בין השאר מאמרים מאת חגי כנען וברוך בליך). הייתה זו תערוכת היחיד הראשונה לאמן רחוב במוזיאון בישראל, והתערוכה הגדולה והמקיפה שהציג סנד.

==גלריה==
<gallery>
Adisened.jpg|"הקופסונים"גרפיטיתל אביב-יפו
adisened3.jpg|ללא כותרתטכניקה מעורבת על ברזל
ADISENED4.jpg|ללא כותרתגרפיטירחוב בלפור, תל אביב-יפו
ADISENED5.jpg|ללא כותרתגרפיטירחוב יהודה הלוי, תל אביב-יפו
ADISENED6.jpg|ללא כותרתגרפיטירחוב יהודה הלוי, תל אביב-יפו
Adisined2012.jpg|ללא כותרתטכניקה מעורבת על גבי צג מחשב
SENEDNEVEZEDEK.jpg|ללא כותרת, 2013גרפיטירחוב שלוש בשכונת נוה צדק, תל אביב-יפו
Sened2015.JPG|מראה קטע בתערוכה "פופ כנעני, עדי סנד עבודות מ-1999 יד 2015" במוזיאון בית אורי ורמי נחושתן, אפריל 2015
File:Adi Sened Kufsonim central bus station 04.jpg|קופסונים בתחנה המרכזית תל אביב
File:Adi Sened - 'This is not a pop up' exhabition in HaShuk street, August 2024.jpg|סנד בתערוכת 'This is not a pop up' בתל אביב, אוגוסט 2024
Adi Sened in HaAliya street Tel Aviv 02.jpg|ללא כותרתגרפיטי רחוב העלייה בתל אביב.

</gallery>

==לקריאה נוספת==
*מיכאל יעקובסון וטל שטרן (עורכים), [https://www.uri-rami-museum.co.il/sites/default/files/adi-bookcover-presentation.pdf פופ כנעני, עדי סנד - עבודות מ-1999 ועד 2015], מוזיאון בית אורי ורמי נחושתן, 2015.

==קישורים חיצוניים==

* [http://cfye.com/adi-sened-1387 עדי סנד במגזין אמנות אמריקני], יולי 2010
* [http://www.flickr.com/photos/kufsened/ הערוץ של עדי סנד] באתר Flickr.
* 
* [http://michaelarch.wordpress.com/2009/08/11/סיבוב-על-הגג-בתל-אביב-של-האיש-שמאחורי-הג/ רשימה על יצירתו של סנד] באתר "חלון אחורי", אוגוסט 2009.
* [https://web.archive.org/web/20090818020238/http://www.grossgallery.co.il/collectionNew.php?NewCol=1&Col=1&InnerCol=3 על תערוכתו של סנד בגלריה גרוס "פופ עירוני"], אוגוסט 2009.
* 
* 
* שובל גבע, [https://web.archive.org/web/20151222161036/http://www.mynet.co.il/articles/0,7340,L-4653202,00.html אמן הרחוב נכנס למוזיאון בקיבוץ], באתר ynet, 4 במאי 2015

==הערות שוליים==

קטגוריה:אדריכלים ישראלים
קטגוריה:ציירים ישראלים
קטגוריה:אמני גרפיטי ישראלים
קטגוריה:בוגרי גימנסיה אחד העם (פתח תקווה)
קטגוריה:בוגרי בצלאל, אקדמיה לאמנות ועיצוב
קטגוריה:גבעת השלושה: אישים
קטגוריה:ישראלים שנולדו ב-1971